title: 2013 m. gegužės 13 d. Tarybos direktyva 2013/20/ES, kuria dėl Kroatijos Respublikos stojimo adaptuojamos tam tikros maisto saugos, veterinarijos ir fitosanitarijos politikos srities direktyvos

text:
10.6.2013

               LT

               Europos Sąjungos oficialusis leidinys

               L 158/234

         TARYBOS DIREKTYVA 2013/20/ES
   2013 m. gegužės 13 d.
   kuria dėl Kroatijos Respublikos stojimo adaptuojamos tam tikros maisto saugos, veterinarijos ir fitosanitarijos politikos srities direktyvos
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į Kroatijos stojimo sutartį, ypač į jos 3 straipsnio 4 dalį,
   atsižvelgdama į Aktą dėl Kroatijos stojimo, ypač į jo 50 straipsnį,
   atsižvelgdama į Europos Komisijos pasiūlymą,
   kadangi:

               (1)

               pagal Akto dėl Kroatijos stojimo 50 straipsnį, tais atvejais, kai dėl stojimo būtina daryti iki įstojimo dienos institucijų priimtų aktų adaptacijas ir kai būtinos adaptacijos nebuvo numatytos tame Akte dėl stojimo ar jo prieduose, Taryba, spręsdama kvalifikuota balsų dauguma dėl Komisijos pasiūlymo, šiuo tikslu turi priimti būtinus aktus, nebent pirminį aktą priėmė Komisija;

               (2)

               konferencijos, kurioje buvo parengta ir priimta Kroatijos stojimo sutartis, Baigiamajame akte nurodyta, kad Aukštosios Susitariančiosios Šalys pasiekė politinį susitarimą dėl institucijų priimtų aktų adaptacijų, kurias reikia padaryti atsižvelgiant į stojimą, ir prašo Tarybos ir Komisijos priimti tas adaptacijas iki įstojimo, prireikus jas papildžius ir atnaujinus atsižvelgiant į Sąjungos teisės raidą;

               (3)

               todėl direktyvos 64/432/EEB (1), 89/108/EEB (2), 91/68/EEB (3), 96/23/EB (4), 97/78/EB (5), 2000/13/EB (6), 2000/75/EB (7), 2002/99/EB (8), 2003/85/EB (9), 2003/99/EB (10) ir 2009/156/EB (11) turėtų būti atitinkamai iš dalies pakeistos,

         PRIĖMĖ ŠIĄ DIREKTYVĄ:
   1 straipsnis
   Direktyvos 64/432/EEB, 89/108/EEB, 91/68/EEB, 96/23/EB, 97/78/EB, 2000/13/EB, 2000/75/EB, 2002/99/EB, 2003/85/EB, 2003/99/EB ir 2009/156/EB iš dalies keičiamos taip, kaip nustatyta šios direktyvos priede.
   2 straipsnis
   1.   Valstybės narės ne vėliau kaip Kroatijos įstojimo į Sąjungą dieną priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Jos taiko šias nuostatas nuo Kroatijos įstojimo į Sąjungą dienos.
   Valstybės narės, priimdamos tas priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja tik tuo atveju, jei įsigalioja Kroatijos stojimo sutartis, jos įsigaliojimo dieną.
   4 straipsnis
   Ši direktyva skirta valstybėms narėms.

      Priimta Briuselyje 2013 m. gegužės 13 d.

            Tarybos vardu

            Pirmininkas

         S. COVENEY

      (1)  1964 m. birželio 26 d. Tarybos direktyva 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (OL 121, 1964 7 29, p. 1977/64).

      (2)  1988 m. gruodžio 21 d. Tarybos direktyva 89/108/EEB dėl valstybių narių įstatymų, reglamentuojančių greitai užšaldytus žmonėms vartoti skirtus maisto produktus, suderinimo (OL L 40, 1989 2 11, p. 34).

      (3)  1991 m. sausio 28 d. Tarybos direktyva 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (OL L 46, 1991 2 19, p. 19).

      (4)  1996 m. balandžio 29 d. Tarybos direktyva 96/23/EB dėl kai kurių medžiagų ir jų likučių gyvuose gyvūnuose ir gyvūninės kilmės produktuose monitoringo priemonių (OL L 125, 1996 5 23, p. 10).

      (5)  1997 m. gruodžio 18 d. Tarybos direktyva 97/78/EB, nustatanti principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (OL L 24, 1998 1 30, p. 9).

      (6)  2000 m. kovo 20 d. Europos Parlamento ir Tarybos direktyva 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo (OL L 109, 2000 5 6, p. 29).

      (7)  2000 m. lapkričio 20 d. Tarybos direktyva 2000/75/EB, nustatanti mėlynojo liežuvio ligos kontrolės ir likvidavimo reikalavimus (OL L 327, 2000 12 22, p. 74).

      (8)  2002 m. gruodžio 16 d. Tarybos direktyva 2002/99/EB, nustatanti gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (OL L 18, 2003 1 23, p. 11).

      (9)  2003 m. rugsėjo 29 d. Tarybos direktyva 2003/85/EB dėl Bendrijos snukio ir nagų ligos kontrolės priemonių (OL L 306, 2003 11 22, p. 1).

      (10)  2003 m. lapkričio 17 d. Europos Parlamento ir Tarybos direktyva 2003/99/EB dėl zoonozių ir zoonozių sukėlėjų monitoringo (OL L 325, 2003 12 12, p. 31).

      (11)  2009 m. lapkričio 30 d. Tarybos direktyva 2009/156/EB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (OL L 192, 2010 7 23, p. 1).

      PRIEDAS
      A   DALIS

         MAISTO SAUGOS TEISĖS AKTAI

                  1.

                  Direktyvos 89/108/EEB 8 straipsnio 1 dalies a punkto sąrašas papildomas taip:
                  „kroatiškai: „brzo smrznuto“.“

                  2.

                  Direktyva 2000/13/EB iš dalies keičiama taip:

                              a)

                              5 straipsnio 3 dalies antros pastraipos sąrašas, prasidedantis „bulgariškai“ ir pasibaigiantis „bestrålad“ arba „behandlad med joniserande strålning“, pakeičiamas taip:
                              „—   bulgariškai: „облъчено“ arba „обработено с йонизиращо лъчение“,
                              —   ispaniškai: „irradiado“ arba „tratado con radiación ionizante“,
                              —   čekiškai:: „ozářeno“ arba „ošetřeno ionizujícím zářením“,
                              —   daniškai: „bestrålet/…“ arba „strålekonserveret“ arba „behandlet med ioniserende stråling“ arba „konserveret med ioniserende stråling“,
                              —   vokiškai: „bestrahlt“ arba „mit ionisierenden Strahlen behandelt“,
                              —   estiškai: „kiiritatud“ arba „töödeldud ioniseeriva kiirgusega“,
                              —   graikiškai: „επεξεργασμένο με ιονίζουσα ακτινοβολία“ arba „ακτινοβολημένο“,
                              —   angliškai: „irradiated“ arba „treated with ionising radiation“,
                              —   prancūziškai: „traité par rayonnements ionisants“ arba „traité par ionisation“,
                              —   kroatiškai: „konzervirano zračenjem“ arba „podvrgnuto ionizirajućem zračenju“,
                              —   itališkai: „irradiato“ arba „trattato con radiazioni ionizzanti“,
                              —   latviškai: „apstarots“ arba „apstrādāts ar jonizējošo starojumu“,
                              —   lietuviškai: „apšvitinta“ arba „apdorota jonizuojančiąja spinduliuote“,
                              —   vengriškai: „sugárkezelt“ arba „ionizáló energiával kezelt“,
                              —   maltietiškai: „ittrattat bir-radjazzjoni“ arba „ittrattat b'radjazzjoni jonizzanti“,
                              —   olandiškai: „doorstraald“ arba „door bestraling behandeld“ arba „met ioniserende stralen behandeld“,
                              —   lenkiškai: „napromieniony“ arba „poddany działaniu promieniowania jonizującego“,
                              —   portugališkai: „irradiado“ arba „tratado por irradiação“ arba „tratado por radiação ionizante“,
                              —   rumuniškai: „iradiate“ arba „tratate cu radiații ionizate“,
                              —   slovakiškai: „ošetrené ionizujúcim žiarením“,
                              —   slovėniškai: „obsevano“ arba „obdelano z ionizirajočim sevanjem“,
                              —   suomiškai: „säteilytetty“ arba „käsitelty ionisoivalla säteilyllä“,
                              —   švediškai: „bestrålad“ arba „behandlad med joniserande strålning“.“;

                              b)

                              10 straipsnio 2 dalyje į sąrašą po įrašo prancūziškai įterpiamas šis įrašas:
                              „—   kroatiškai: „upotrijebiti do“,“.

            B   DALIS

         VETERINARIJOS TEISĖS AKTAI

                  1.

                  Direktyvos 64/432/EEB 2 straipsnio 2 dalies p punkto sąrašas papildomas taip:
                  „—   Kroatija: županija; (po Rumunijai skirto įrašo)“.

                  2.

                  Direktyvos 91/68/EEB 2 straipsnio b punkto 14 papunktyje esantis sąrašas papildomas taip:
                  „—   Kroatija: županija (po Rumunijai skirto įrašo)“.

                  3.

                  Direktyvos 96/23/EB 8 straipsnio 3 dalyje po trečios pastraipos įterpiama ši pastraipa:
                  „Pirmą kartą Kroatija Komisijai rezultatus, gautus įgyvendinant jos likučių ir medžiagų nustatymo planus bei jos patikros priemones, pateikia ne vėliau kaip 2014 m. kovo 31 d.“

                  4.

                  Direktyvos 97/78/EB I priedas pakeičiamas taip:

                     „I PRIEDAS
                     1 STRAIPSNYJE IŠVARDYTOS TERITORIJOS

                                 1.

                                 Belgijos Karalystės teritorija.

                                 2.

                                 Bulgarijos Respublikos teritorija.

                                 3.

                                 Čekijos Respublikos teritorija.

                                 4.

                                 Danijos Karalystės teritorija, išskyrus Farerų salas ir Grenlandiją.

                                 5.

                                 Vokietijos Federacinės Respublikos teritorija.

                                 6.

                                 Estijos Respublikos teritorija.

                                 7.

                                 Airijos teritorija.

                                 8.

                                 Graikijos Respublikos teritorija.

                                 9.

                                 Ispanijos Karalystės teritorija, išskyrus Seutą ir Melilją.

                                 10.

                                 Prancūzijos Respublikos teritorija.

                                 11.

                                 Kroatijos Respublikos teritorija.

                                 12.

                                 Italijos Respublikos teritorija.

                                 13.

                                 Kipro Respublikos teritorija.

                                 14.

                                 Latvijos Respublikos teritorija.

                                 15.

                                 Lietuvos Respublikos teritorija.

                                 16.

                                 Liuksemburgo Didžiosios Hercogystės teritorija.

                                 17.

                                 Vengrijos teritorija.

                                 18.

                                 Maltos teritorija.

                                 19.

                                 Nyderlandų Karalystės teritorija Europoje.

                                 20.

                                 Austrijos Respublikos teritorija.

                                 21.

                                 Lenkijos Respublikos teritorija.

                                 22.

                                 Portugalijos Respublikos teritorija.

                                 23.

                                 Rumunijos teritorija.

                                 24.

                                 Slovėnijos Respublikos teritorija.

                                 25.

                                 Slovakijos Respublikos teritorija.

                                 26.

                                 Suomijos Respublikos teritorija.

                                 27.

                                 Švedijos Karalystės teritorija.

                                 28.

                                 Jungtinės Didžiosios Britanijos ir Šiaurės Airijos Karalystės teritorija.“

                  5.

                  Direktyvos 2000/75/EB II priedo A dalies antraštėje po įrašo „LABORATOIRE COMMUNAUTAIRE DE RÉFÉRENCE POUR LA FIÈVRE CATARRHALE DU MOUTON“ įterpiamas šis įrašas:
                  „REFERENTNI LABORATORIJ ZAJEDNICE ZA BOLEST PLAVOG JEZIKA“.

                  6.

                  Direktyvos 2002/99/EB II priedas iš dalies keičiamas taip:

                              (a)

                              2 punkto pirmoje įtraukoje po kodo „GR“ įterpiamas šis ISO kodas:
                              „HR“;

                              (b)

                              2 punkto trečioje įtraukoje įterpiama ši santrumpa:
                              „EZ,“.

                  7.

                  Direktyvos 2003/85/EB XI priedo lentelės A dalyje po Prancūzijai skirto įrašo įterpiama:

                              „HR

                              Kroatija

                              Hrvatski veterinarski institut, Zagreb

                              Kroatija“

                  8.

                  Direktyvos 2003/99/EB 9 straipsnio 1 dalies antra pastraipa pakeičiama taip:
                  „Visos valstybės narės kasmet ne vėliau kaip gegužės mėn. pabaigoje, Bulgarija ir Rumunija pirmą kartą ne vėliau kaip 2008 m. gegužės mėn. pabaigoje, o Kroatija pirmą kartą ne vėliau kaip 2014 m. gegužės mėn. pabaigoje, nusiunčia Komisijai ataskaitą apie zoonozių, zoonozių sukėlėjų ir antimikrobinio atsparumo tendencijas ir šaltinius, pateikdama praėjusiais metais pagal 4, 7 ir 8 straipsnius surinktus duomenis. Ataskaitos ir visos jų santraukos turi būti visuomenei prieinamos.“

                  9.

                  Direktyvos 2009/156/EB 4 straipsnio 6 dalies pirmos pastraipos įžanginė formuluotė pakeičiama taip:
                  „Kai valstybė narė rengia ar yra parengusi savanorišką ar privalomą ligos, kuriai arklinių šeimos gyvūnai yra imlūs, kontrolės programą, ji gali pateikti tą programą Komisijai per šešis mėnesius: Belgija, Danija, Vokietija, Airija, Graikija, Ispanija, Prancūzija, Italija, Liuksemburgas, Nyderlandai, Portugalija ir Jungtinė Karalystė – nuo 1990 m. liepos 4 d., Austrija, Suomija ir Švedija – nuo 1995 m. sausio 1 d., Čekija, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija – nuo 2004 m. gegužės 1 d., Bulgarija ir Rumunija – nuo 2007 m. sausio 1 d., Kroatija – nuo 2013 m. liepos 1 d., visų pirma nurodydama:“.


title: 2006 m. vasario 17 d.  Komisijos direktyva 2006/20/EB, iš dalies keičianti Tarybos direktyvą 70/221/EEB dėl motorinių transporto priemonių ir jų priekabų degalų bakų ir galinių apsaugos įtaisų, siekiant ją suderinti su technikos pažanga   (Tekstas svarbus EEE)

text:
18.2.2006

               LT

               Europos Sąjungos oficialusis leidinys

               L 48/16

      KOMISIJOS DIREKTYVA 2006/20/EB
   2006 m. vasario 17 d.
   iš dalies keičianti Tarybos direktyvą 70/221/EEB dėl motorinių transporto priemonių ir jų priekabų degalų bakų ir galinių apsaugos įtaisų, siekiant ją suderinti su technikos pažanga
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo (1), ypač jos 13 straipsnio 2 įtrauką,
   atsižvelgdama į 1970 m. kovo 20 d. Tarybos direktyvą 70/221/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo (2), ypač į jos 3 straipsnį,
   kadangi:

               (1)

               Direktyva 70/221/EEB yra viena iš atskirųjų direktyvų pagal Direktyvoje 70/156/EEB numatytą Bendrijos tipo patvirtinimo tvarką. Todėl Direktyvos 70/156/EEB nuostatos, susijusios su transporto priemonių sistemomis, sudedamosiomis dalimis ir atskiraisiais techniniais mazgais, taip pat taikomos Direktyvai 70/221/EEB.

               (2)

               Siekiant padidinti apsaugos lygį reikėtų užtikrinti, kad galiniai apsaugos įtaisai atlaikytų padidėjusios jėgos lygius ir turėtų būti atsižvelgiama į transporto priemones, kuriose naudojamos pneumatinės pakabos.

               (3)

               Atsižvelgiant į techninę pažangą ir į didesnį transporto priemonių, kuriuose įmontuota keliamoji platforma, naudojimą, montuojant galinius apsaugos įtaisus reikėtų atsižvelgti į keliamąsias platformas.

               (4)

               Todėl reikėtų atitinkamai iš dalies pakeisti Direktyvą 70/221/EEB.

               (5)

               Šioje direktyvoje numatytos priemonės atitinka Derinimo su technikos pažanga komiteto, įsteigto Direktyvos 70/156/EEB 13 straipsnio 1 dalimi, nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 70/221/EEB II priedas keičiamas pagal šios direktyvos priedą.
   2 straipsnis
   1.   Nuo 2007 m. rugsėjo 11 d., jeigu nesilaikomos Direktyvos 70/221/EEB su pakeitimais, padarytais šia direktyva, nuostatos, valstybė narė, remdamasi su galiniais apsaugos įtaisais susijusiomis priežastimis:

               a)

               transporto priemonės rūšiai nesuteikia EB tipo patvirtinimo arba nacionalinio tipo patvirtinimo;

               b)

               galiniam apsaugos įtaisui, kaip atskiram techniniam mazgui, nesuteikia EB tipo patvirtinimo arba nacionalinio tipo patvirtinimo.

         2.   Nuo 2010 m. kovo 11 d., jeigu nesilaikomos Direktyvos 70/221/EEB su pakeitimais, padarytais šia direktyva, nuostatos, valstybė narė, remdamasi su galiniais apsaugos įtaisais susijusiomis priežastimis:

               a)

               atsisako registruoti arba draudžia parduoti ar pradėti eksploatuoti transporto priemones;

               b)

               draudžia parduoti arba pradėti eksploatuoti galinį apsaugos įtaisą, kaip atskirą techninį mazgą.

         3 straipsnis
   1.   Ne vėliau kaip iki 2007 m. kovo 11 d. valstybės narės priima ir skelbia įstatymus ir kitus teisės aktus, įgyvendinančius šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos koreliacijos lentelę.
   Jos taiko šias nuostatas nuo 2007 m. kovo 11 d.
   Priimdamos šias nuostatas valstybės narės daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   4 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   5 straipsnis
   Ši direktyva skirta valstybėms narėms.

      Priimta Briuselyje, 2006 m. vasario 17 d.

            Komisijos vardu

         Günter VERHEUGEN

            Pirmininko pavaduotojas

      (1)  OL L 42, 1970 2 23, p. 1. Direktyva su paskutiniais pakeitimais, padarytais Europos Parlamento ir Tarybos direktyva 2005/64/EB (OL L 310, 2005 11 25, p. 10).

      (2)  OL L 76, 1970 4 6, p. 23. Direktyva su paskutiniais pakeitimais, padarytais 2003 m. Stojimo aktu.

      PRIEDAS
      Direktyvos 70/221/EEB II priedas iš dalies keičiamas taip:

                  1.

                  Įterpiamas toks 5.1a skirsnis:

                              „5.1a.

                              Transporto priemonės bandomos esant šioms sąlygoms:

                                          —

                                          transporto priemonė turi stovėti ant horizontalaus, plokščio, tvirto ir lygaus paviršiaus,

                                          —

                                          priekiniai ratai turi būti nustatyti važiuoti tiesiai į priekį,

                                          —

                                          padangose turi būti gamintojo rekomenduojamas oro slėgis,

                                          —

                                          jei reikia užtikrinti nustatytas bandymo jėgas, transporto priemonė gali būti įtvirtinama, naudojant bet kokį metodą, kurį nurodo transporto priemonės gamintojas,

                                          —

                                          jei transporto priemonėje yra hidropneumatinė, hidraulinė arba pneumatinė pakaba arba automatinio išlyginimo atsižvelgiant į apkrovą įtaisas, pakabos arba įtaiso bandymai turi būti atliekami esant gamintojo nurodytoms normalioms naudojimo sąlygoms.“;

                  2.

                  5.4.5.2 punktas pakeičiamas taip:

                              „5.4.5.2

                              P1 ir P3 taškai paeiliui turi būti veikiami horizontalia jėga, kurios dydis sudaro 25 % didžiausios techniškai leistinosios transporto priemonės masės, tačiau neviršija 5 × 104 N;“;

                  3.

                  Įterpiamas toks 5.4a skirsnis:

                              „5.4a.

                              Transporto priemonėse, kuriose įmontuota keliamoji platforma, galinis apsaugos įtaisas gali būti su tarpu, kuris reikalingas įrenginiui. Tokiais atvejais turi būti taikomi tokie reikalavimai:

                                          5.4a.1

                                          Šoninis atstumas tarp galinio apsaugos įtaiso tvirtinimo dalių ir keliamosios platformos dalių, dėl kurių būtina numatyti tarpą, neturi būti didesnis nei 2,5 cm;

                                          5.4a.2

                                          Atskiros galinio apsaugo įtaiso dalys kiekvienu atveju privalo turėti naudingą paviršiaus plotą, kuris negali būti mažesnis nei 350 cm2;

                                          5.4a.3

                                          Atskiros galinio apsaugos įtaiso dalys privalo būti pakankamų matmenų, kad atitiktų 5.4.5.1 punkto, kuriame nustatytos bandymo taškų reliatyvios pozicijos, reikalavimus. Jei P1 taškai yra išsidėstę 5.4a skirsnyje minėtame tarpo plote, naudojami P1 taškai, išsidėstę galinio apsaugos įtaiso šoninės dalies viduryje;

                                          5.4a.4

                                          Galiniam apsaugos įtaisui skirto tarpo plotui ir keliamajai platformai nereikia taikyti 5.4.1 punkto reikalavimų.“


title: 1998 m. liepos 20 d. Tarybos direktyva 98/59/EB dėl valstybių narių įstatymų, susijusių su kolektyviniu atleidimu iš darbo, suderinimo

text:
Svarbus teisinis pranešimas

|

31998L0059

Oficialusis leidinys L 225 , 12/08/1998 p. 0016 - 0021

		Tarybos Direktyva 98/59/EB1998 m. liepos 20 d.dėl valstybių narių įstatymų, susijusių su kolektyviniu atleidimu iš darbo, suderinimoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 100 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],(1) kadangi siekiant aiškumo ir pagrįstumo, 1975 m. vasario 17 d. Tarybos direktyvą 75/129/EEB dėl valstybių narių įstatymų, susijusių su kolektyviniu atleidimu iš darbo, suderinimo [3] reikėtų konsoliduoti;(2) kadangi svarbu, kad darbuotojams būtų garantuota didesnė apsauga kolektyvinių atleidimų iš darbo atveju, atsižvelgiant į subalansuotos ekonominės ir socialinės plėtros poreikį Bendrijoje;(3) kadangi, nepaisant didėjančio suartėjimo, vis dar išlieka skirtumai tarp valstybėse narėse galiojančių nuostatų dėl praktinių susitarimų ir procedūrų, susijusių su tokiais kolektyviniais atleidimais iš darbo, ir dėl priemonių, palengvinančių atleidimo iš darbo pasekmes darbuotojams;(4) kadangi tokie skirtumai gali turėti tiesioginės įtakos vidaus rinkos veikimui;(5) kadangi 1974 m. sausio 21 d. Tarybos rezoliucijoje dėl socialinių veiksmų programos [4] buvo įtvirtinta nuostata parengti direktyvą dėl valstybių narių įstatymų, susijusių su kolektyviniu atleidimu iš darbo, suderinimo;(6) kadangi 1989 m. gruodžio 9 d. Europos Sąjungos Vadovų Tarybos susitikime Strasbūre 11 valstybių narių valstybių arba vyriausybių vadovų priimtos Bendrijos darbuotojų pagrindinių socialinių teisių chartijos 7 punkto pirmos pastraipos pirmame sakinyje ir antroje pastraipoje, 17 punkto pirmoje pastraipoje ir 18 punkto trečioje įtraukoje, be kita ko, sakoma:"7. Vidaus rinkos sukūrimas turi pagerinti darbuotojų gyvenimo ir darbo sąlygas Europos bendrijoje (…).Pažanga privalo apimti, jei būtina, tam tikrus įdarbinimo nuostatų aspektus, tokius kaip kolektyvinio atleidimo iš darbo ir bankrotų procedūros.(…)17. Darbuotojų informavimas, konsultavimasis su jais ir jų dalyvavimas valdyme turi būti plėtojamas atitinkamomis kryptimis, atsižvelgiant į įvairiose valstybėse narėse galiojančią praktiką.(…)18. Tokį informavimą, konsultavimąsi ir dalyvavimą valdyme būtina įgyvendinti laiku, ypač tokiais atvejais:(–…)(–…)- kolektyvinio atleidimo iš darbo procedūrų atvejais;(–…)";(7) kadangi todėl šis derinimas turi būti skatinamas, tuo pat metu išlaikant padarytą pažangą, kaip apibrėžta Sutarties 117 straipsnyje;(8) kadangi, norint nustatyti atleidimų iš darbo skaičių, nurodytų šios direktyvos kolektyvinių atleidimų iš darbo apibrėžime pagal šią direktyvą, kitos darbo sutarčių nutraukimo darbdavio iniciatyva formos turėtų būti prilyginamos atleidimams iš darbo, jeigu atleidžiami ne mažiau kaip penki darbuotojai;(9) kadangi reikėtų nustatyti, kad ši direktyva iš principo taip pat yra taikoma kolektyviniams atleidimams iš darbo, kai įmonės veikla nutraukiama teismo sprendimu;(10) kadangi valstybėms narėms reikėtų suteikti galimybę nustatyti, kad darbuotojų atstovai gali kreiptis į specialistus techniškai sudėtingais klausimais, kuriais gali prireikti gauti informaciją arba konsultuotis;(11) kadangi būtina garantuoti, kad darbdavių pareigos informuoti, konsultuoti ir pranešti taikomi nepriklausomai nuo to, ar sprendimą dėl kolektyvinio atleidimo iš darbo priima darbdavys ar darbdavį kontroliuojanti įmonė;(12) kadangi valstybės narės turėtų garantuoti, kad darbuotojų atstovai ir (arba) darbuotojai galėtų naudotis administracinėmis ir (arba) teisinėmis procedūromis, norint užtikrinti šioje direktyvoje nustatytų pareigų įvykdymą;(13) kadangi ši direktyva neturi paveikti valstybių narių įsipareigojimų dėl direktyvų nuostatų perkėlimo terminų, išdėstytų I priedo B dalyje,PRIĖMĖ ŠIĄ DIREKTYVĄ:I SKIRSNISApibrėžimai ir taikymo sritis1 straipsnis1. Šioje direktyvoje:a) "kolektyvinis atleidimas iš darbo" yra atleidimas iš darbo, kai darbdavys taip elgiasi dėl vienos arba kelių priežasčių, nesusijusių su atitinkamais atskirais darbuotojais, jeigu pagal valstybių narių pasirinkimą atleidimų iš darbo skaičius yra:i) per 30 dienų laikotarpį:- ne mažiau kaip 10 įmonėse, kuriose paprastai dirba daugiau kaip 20 ir mažiau kaip 100 darbuotojų,- ne mažiau kaip 10 % visų darbuotojų įmonėse, kuriose paprastai dirba ne mažiau kaip 100, bet mažiau kaip 300 darbuotojų,- ne mažiau kaip 30 įmonėse, kuriose paprastai dirba 300 darbuotojų arba daugiau;ii) arba per 90 dienų laikotarpį — ne mažiau kaip 20, nepriklausomai nuo atitinkamose įmonėse paprastai dirbančių darbuotojų skaičiaus;b) "darbuotojų atstovai" yra darbuotojų atstovai pagal valstybių narių įstatymus arba praktiką.Apskaičiuojant pirmosios pastraipos a punkte nurodytų atleidimų iš darbo skaičių, darbo sutarties nutraukimas darbdavio iniciatyva dėl vienos arba kelių priežasčių, nesusijusių su atitinkamais atskirais darbuotojais, prilyginamas kolektyviniam atleidimui iš darbo, jeigu iš darbo atleidžiami ne mažiau kaip 5 darbuotojai.2. Ši direktyva netaikoma:a) kolektyviniams atleidimams iš darbo, pasibaigus terminuotoms darbo sutartims arba darbo sutartims, sudarytoms tam tikriems darbams atlikti, išskyrus tuos atvejus, kai darbuotojai atleidžiami iš darbo prieš pasibaigiant tokioms sutartims;b) asmenims, dirbantiems valstybės valdymo įstaigose arba įstaigose, kurių veiklą reglamentuoja viešoji teisė (o valstybėse narėse, kuriose taip apibrėžtų įstaigų nėra — dirbantiems lygiavertėse įstaigose);c) jūrų laivų įguloms.II SKIRSNISInformavimas ir konsultavimasis2 straipsnis1. Jeigu darbdavys numato kolektyvinį atleidimą, jis turi iš anksto pradėti konsultuotis su darbuotojų atstovais, kad būtų pasiektas susitarimas.2. Per šias konsultacijas reikia tartis, kokiais būdais ir priemonėmis galima išvengti kolektyvinių atleidimų arba sumažinti atleidžiamų darbuotojų skaičių, taip pat sušvelninti šių atleidimų padarinius papildomomis socialinėmis priemonėmis, kurios skirtos, be kita ko, atleistiems darbuotojams iš naujo įdarbinti arba perkvalifikuoti.Valstybės narės gali nustatyti, kad darbuotojų atstovai gali pasinaudoti ekspertų paslaugomis pagal nacionalinės teisės aktus ir (arba) praktiką.3. Kad darbuotojų atstovai galėtų pateikti konstruktyvius pasiūlymus, darbdaviai išankstinių konsultacijų metu:a) pateikia jiems visą svarbią informaciją irb) kiekvienu atveju raštu juos informuoja apie:i) planuojamų atleidimų priežastis;ii) darbuotojų, kurie turi būti atleisti, kategorijų skaičių;iii) paprastai dirbančių darbuotojų kategorijų skaičių;iv) laikotarpį, per kurį turi būti atleisti numatyti darbuotojai;v) siūlomus darbuotojų, kuriuos reikia atleisti, atrankos kriterijus, jeigu tokie įgaliojimai darbdaviui suteikiami pagal nacionalinės teisės aktus ir (arba) praktiką;vi) išeitinių pašalpų apskaičiavimo metodą, išskyrus nacionalinės teisės aktuose nustatytas ir (arba) praktikoje taikomas išeitines pašalpas.Darbdavys pateikia kompetentingai valstybės institucijai raštiško pranešimo, kuriame turi būti pateikta informacija bent jau pagal pirmosios pastraipos b punkto i–v papunkčiuose išvardytus elementus, nuorašą.4. Pareigos, išdėstytos 1, 2 ir 3 dalyse, taikomos nepriklausomai nuo to, ar sprendimą dėl kolektyvinio atleidimo iš darbo priima darbdavys ar darbdavį kontroliuojanti įmonė.Svarstant informavimo, konsultavimosi ir pranešimų reikalavimų, nustatytų šioje direktyvoje, pažeidimus, neatsižvelgiama į darbdavio argumentus dėl to, kad sprendimą, lėmusį kolektyvinį atleidimą iš darbo, priėmusi įmonė jam nepateikė reikalingos informacijos.III SKIRSNISKolektyvinio atleidimo iš darbo procedūra3 straipsnis1. Darbdaviai raštu informuoja kompetentingą valstybinę instituciją apie visus planuojamus kolektyvinius atleidimus iš darbo.Tačiau valstybės narės gali numatyti, kad planuojamų kolektyvinių atleidimų iš darbo atveju, kai įmonės veikla nutraukiama teismo sprendimu, darbdavys privalo raštu informuoti kompetentingą valstybinę instituciją tik tuo atveju, jeigu ji to prašo.Tokį pranešimą sudaro visa svarbi informacija apie planuojamus kolektyvinius atleidimus bei 2 straipsnyje nurodytas konsultacijas su darbuotojų atstovais ir ypač apie atleidimų priežastis, darbuotojų, kuriuos reikia atleisti, skaičių, paprastai dirbančių darbuotojų skaičių ir laikotarpį, per kurį darbuotojai turi būti atleisti.2. Darbdaviai perduoda darbuotojų atstovams šio straipsnio 1 dalyje nurodyto pranešimo nuorašą.Darbuotojų atstovai gali nusiųsti kompetentingai valstybinei institucijai visas turimas pastabas.4 straipsnis1. Numatomi kolektyviniai atleidimai, apie kuriuos pranešama kompetentingai valstybės institucijai, gali būti vykdomi ne anksčiau kaip praėjus 30 dienų po 3 straipsnio 1 dalyje nurodyto pranešimo pateikimo, nepažeidžiant nuostatų, reglamentuojančių atskiro asmens teises, susijusias su pranešimu apie atleidimą.Valstybės narės gali suteikti kompetentingai valstybės institucijai teisę sutrumpinti pirmiau nurodytą laikotarpį.2. Kompetentinga valstybės institucija pasinaudoja šio straipsnio 1 dalyje nustatytu laikotarpiu problemoms, iškilusioms dėl numatomo kolektyvinio atleidimo, spręsti.3. Jeigu šio straipsnio 1 dalyje nurodytas pradinis laikotarpis yra trumpesnis kaip 60 dienų, valstybės narės gali suteikti kompetentingoms valstybės institucijoms teisę pratęsti pradinį laikotarpį iki 60 dienų po pranešimo pateikimo, jei per nustatytą pradinį laikotarpį neįmanoma išspręsti problemų, iškilusių dėl numatomo kolektyvinio atleidimo iš darbo.Valstybės narės gali suteikti kompetentingai valstybės institucijai daugiau teisių dėl laikotarpio pratęsimo.Būtina pranešti darbdaviui apie 1 dalyje nurodyto laikotarpio pratęsimą ir šio pratęsimo priežastis.4. Valstybės narės nebūtinai turi taikyti šį straipsnį kolektyviniam atleidimui iš darbo dėl įmonės veiklos nutraukimo pagal teismo sprendimą.IV SKIRSNISBaigiamosios nuostatos5 straipsnisŠi direktyva nedraudžia valstybėms narėms taikyti arba priimti darbuotojams palankesnius įstatymus ir kitus teisės aktus, arba skatinti ar leisti taikyti darbuotojams palankesnius kolektyvinius susitarimus.6 straipsnisValstybės narės užtikrina, kad teisinėmis ir (arba) administracinėmis procedūromis dėl įsipareigojimų pagal šią direktyvą įgyvendinimo galėtų naudotis darbuotojų atstovai ir (arba) darbuotojai.7 straipsnisValstybės narės pateikia Komisijai šios direktyvos taikymo srityje jau priimtų arba priimamų visų pagrindinių nacionalinės teisės aktų nuostatų tekstus.8 straipsnis1. Šia direktyva I priedo A dalyje išvardytos direktyvos pripažįstamos netekusiomis galios, nepažeidžiant valstybių narių įsipareigojimų dėl minėtųjų direktyvų nuostatų perkėlimo terminų, nurodytų I priedo B dalyje.2. Nuorodos į direktyvas, pripažintas netekusiomis galios, laikomos nuorodomis į šią direktyvą ir skaitomos pagal II priede pateiktą koreliacijos lentelę.9 straipsnisŠi direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.10 straipsnisŠi direktyva skirta valstybėms narėms.Priimta Briuselyje, 1998 m. liepos 20 d.Tarybos varduPirmininkasW. Molterer[1] OL C 210, 1998 7 6.[2] OL C 158, 1997 5 26, p. 11.[3] OL L 48, 1975 2 22, p. 29. Direktyva su pakeitimais, padarytais Direktyva 92/56/EEB (OL L 245, 1992 8 26, p. 3).[4] OL C 13, 1974 2 12, p. 1.--------------------------------------------------I PRIEDASA DALISDirektyvos, pripažintos netekusiomis galios(nurodytos 8 straipsnyje)Tarybos direktyva 75/129/EEB ir jos pakeitimai, padaryti:Tarybos direktyva 92/56/EEB.B DALISPerkėlimo į nacionalinės teisės aktus terminai(nurodyti 8 straipsnyje)Direktyva | Perkėlimo terminas |75/129/EEB (OL L 48, 1975 2 22, p. 29) | 1977 m. vasario 19 d. |92/56/EEB (OL L 245, 1992 8 26, p. 3) | 1994 m. birželio 24 d. |--------------------------------------------------II PRIEDASKORELIACIJOS LENTELĖDirektyva 75/129/EEB | Ši direktyva |1 straipsnio 1 dalies pirmos pastraipos a punkto pirmos įtraukos 1 punktas | 1 straipsnio 1 dalies pirmos pastraipos a punkto i papunkčio pirma įtrauka |1 straipsnio 1 dalies pirmos pastraipos a punkto pirmos įtraukos 2 punktas | 1 straipsnio 1 dalies pirmos pastraipos a punkto i papunkčio antra įtrauka |1 straipsnio 1 dalies pirmos pastraipos a punkto pirmos įtraukos 3 punktas | 1 straipsnio 1 dalies pirmos pastraipos a punkto i papunkčio trečia įtrauka |1 straipsnio 1 dalies pirmos pastraipos a punkto antra įtrauka | 1 straipsnio 1 dalies pirmos pastraipos a punkto ii papunktis |1 straipsnio 1 dalies pirmos pastraipos b punktas | 1 straipsnio 1 dalies pirmos pastraipos b punktas |1 straipsnio 1 dalies antra pastraipa | 1 straipsnio 1 dalies antra pastraipa |1 straipsnio 2 dalis | 1 straipsnio 2 dalis |2 straipsnis | 2 straipsnis |3 straipsnis | 3 straipsnis |4 straipsnis | 4 straipsnis |5 straipsnis | 5 straipsnis |5a straipsnis | 6 straipsnis |6 straipsnio 1 dalis | — |6 straipsnio 2 dalis | 7 straipsnis |7 straipsnis | — |— | 8 straipsnis |— | 9 straipsnis |— | 10 straipsnis |— | I priedas |— | II priedas |--------------------------------------------------


title: 2012 m. lapkričio 23 d. Komisijos direktyva 2012/38/ES, kuria iš dalies keičiama Europos Parlamento ir Tarybos direktyva 98/8/EB į jos I priedą įrašant veikliąją medžiagą cis -trikoz-9-eną Tekstas svarbus EEE

text:
24.11.2012

               LT

               Europos Sąjungos oficialusis leidinys

               L 326/13

         KOMISIJOS DIREKTYVA 2012/38/ES
   2012 m. lapkričio 23 d.
   kuria iš dalies keičiama Europos Parlamento ir Tarybos direktyva 98/8/EB į jos I priedą įrašant veikliąją medžiagą cis-trikoz-9-eną
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
   kadangi:

               (1)

               2007 m. gruodžio 4 d. Komisijos reglamente (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (2) yra nustatytas veikliųjų medžiagų, kurias reikia įvertinti siekiant nuspręsti, ar reikia įrašyti į Direktyvos 98/8/EB I, IA arba IB priedą, sąrašas. Tame sąraše yra cis-trikoz-9-enas;

               (2)

               vadovaujantis Reglamentu (EB) Nr. 1451/2007, pagal Direktyvos 98/8/EB 11 straipsnio 2 dalį buvo įvertinta, ar cis-trikoz-9-eną galima naudoti 19-to tipo produktams – repelentams ir masalams, apibrėžtiems tos direktyvos V priede;

               (3)

               Austrija buvo paskirta ataskaitą rengiančia valstybe nare ir 2009 m. lapkričio 11 d. Komisijai pateikė kompetentingos institucijos ataskaitą ir rekomendaciją, kaip numatyta Reglamento (EB) Nr. 1451/2007 14 straipsnio 4 ir 6 dalyse;

               (4)

               valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, 2012 m. gegužės 25 d. Biocidinių produktų nuolatinis komitetas peržiūros išvadas įtraukė į vertinimo ataskaitą;

               (5)

               remiantis atliktais vertinimais, galima daryti išvadą, kad biocidinius produktus, kurių sudėtyje yra cis-trikoz-9-eno, naudojant kaip masalus turėtų būti tenkinami Direktyvos 98/8/EB 5 straipsnio reikalavimai. Todėl cis-trikoz-9-eną galima įrašyti į tos direktyvos I priedą;

               (6)

               Sąjungos lygmeniu buvo įvertinti ne visi galimi naudojimo būdai ir poveikio scenarijai. Pavyzdžiui, nebuvo įvertintas naudojimas lauke ir poveikis per maistą ar pašarus. Todėl reikėtų reikalauti, kad valstybės narės įvertintų tuos naudojimo būdus arba poveikio scenarijus ir žmonėms bei aplinkos komponentams keliamą riziką, į kuriuos reikiamai neatsižvelgta Sąjungos lygmens rizikos analizėje, ir išduodamos produkto autorizacijos liudijimus užtikrintų, kad siekiant nustatytą riziką sumažinti iki priimtino lygio būtų imtasi reikiamų priemonių arba būtų nustatytos specialios sąlygos;

               (7)

               atsižvelgiant į tai, kad naudojant produktą tam tikrais įvertintais būdais veiklioji medžiaga gali netiesiogiai patekti į žmogaus organizmą per maistą, turėtų būti reikalaujama prireikus patikrinti būtinybę nustatyti naują didžiausią leistiną likučių kiekį arba pakeisti šiuo metu pagal 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (3) arba 2005 m. vasario 23 d. Europos Parlamento ir Tarybos reglamentą (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantį Tarybos direktyvą 91/414/EEB (4), taikomus kiekius. Reikėtų priimti priemones, kuriomis būtų užtikrinta, kad didžiausias leistinas likučių kiekis nebūtų viršijamas;

               (8)

               šios direktyvos nuostatos turėtų būti vienu metu taikomos visose valstybėse narėse ir taip būtų užtikrinama, kad 19-to tipo produktų biocidiniams produktams, kurių sudėtyje yra veikliosios medžiagos cis-trikoz-9-eno, būtų sudarytos vienodos rinkos sąlygos ir kad biocidinių produktų rinka veiktų tinkamai;

               (9)

               veiklioji medžiaga turėtų būti įrašyta į Direktyvos 98/8/EB I priedą praėjus tinkamam laikotarpiui, per kurį valstybės narės ir suinteresuotosios šalys galėtų pasirengti laikytis naujų dėl medžiagos įrašymo atsiradusių reikalavimų ir kuris leistų dokumentus parengusiems pareiškėjams pasinaudoti visu 10 metų duomenų apsaugos laikotarpiu, pagal Direktyvos 98/8/EB 12 straipsnio 1 dalies c punkto ii papunktį prasidedančiu medžiagos įrašymo dieną;

               (10)

               įrašius veikliąją medžiagą, valstybėms narėms turėtų būti nustatytas tinkamas laikotarpis Direktyvos 98/8/EB 16 straipsnio 3 dalies nuostatoms įgyvendinti;

               (11)

               todėl Direktyva 98/8/EB turėtų būti atitinkamai iš dalies pakeista;

               (12)

               pagal 2011 m. rugsėjo 28 d. Bendrą valstybių narių ir Komisijos politinį pareiškimą dėl aiškinamųjų dokumentų (5) valstybės narės pagrįstais atvejais įsipareigojo prie pranešimų apie perkėlimo į nacionalinę teisę priemones pridėti vieną ar daugiau dokumentų, kuriuose paaiškinamos direktyvos sudėtinių dalių ir nacionalinių perkėlimo į nacionalinę teisę priemonių atitinkamų dalių sąsajos;

               (13)

               šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip 2013 m. rugsėjo 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos.
   Jos taiko tas nuostatas nuo 2014 m. spalio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2012 m. lapkričio 23 d.

            Komisijos vardu

            Pirmininkas

         José Manuel BARROSO

      (1)  OL L 123, 1998 4 24, p. 1.

      (2)  OL L 325, 2007 12 11, p. 3.

      (3)  OL L 152, 2009 6 16, p. 11.

      (4)  OL L 70, 2005 3 16, p. 1.

      (5)  OL C 369, 2011 12 17, p. 14.

      PRIEDAS
      Direktyvos 98/8/EB I priedas papildomas šiuo įrašu:

                     Nr.

                     Bendrinis pavadinimas

                     IUPAC pavadinimas
                     identifikavimo numeriai

                     Minimali veikliosios medžiagos koncentracija į rinką pateikiamame biocidiniame produkte

                     Įtraukimo data

                     Atitikties 16 straipsnio 3 dalies nuostatoms terminas (išskyrus produktus, kuriuose yra daugiau negu viena veiklioji medžiaga; tokių produktų atitikties 16 straipsnio 3 dalies nuostatoms terminas yra data, nurodyta paskutiniame sprendime dėl juose esančių veikliųjų medžiagų įtraukimo)

                     Įtraukimo galiojimo pabaiga

                     Produkto tipas

                     Specialiosios nuostatos (1)

                     „59

                        Cis-trikoz-9-enas (Muscalure)

                        Cis-trikoz-9-enas; (Z)-trikoz-9-enas
                     EB Nr. 248–505–7
                     CAS Nr: 27519–02–4

                     801 g/kg

                     2014 m. spalio 1 d.

                     2016 m. rugsėjo 30 d.

                     2024 m. rugsėjo 30 d.

                     19

                     Sąjungos lygmeniu buvo įvertinti ne visi galimi naudojimo būdai ir poveikio scenarijai; tam tikri naudojimo būdai ir poveikio scenarijai, pavyzdžiui, naudojimas lauke ir poveikis per maistą ar pašarus, įvertinti nebuvo. Pagal 5 straipsnį ir VI priedą vertindamos produkto autorizacijos liudijimo paraiškas, valstybės narės įvertina tuos naudojimo būdus arba poveikio scenarijus ir žmonėms bei aplinkos komponentams keliamą riziką, kurie nebuvo tinkamai įvertinti atliekant Sąjungos lygmens rizikos vertinimą, jei to reikia konkretaus produkto atveju.
                     Jei maiste ar pašaruose gali likti produktų, kurių sudėtyje yra cis-trikoz-9-eno, likučių, valstybės narės patikrina būtinybę nustatyti naują didžiausią leistiną likučių kiekį arba pakeisti pagal Reglamentą (EB) Nr. 470/2009 arba Reglamentą (EB) Nr. 396/2005 taikomus likučių kiekius ir priimti tinkamas rizikos mažinimo priemones, kuriomis būtų užtikrinta, kad taikomi didžiausi leidžiami likučių kiekiai nebūtų viršijami.“

         (1)  Vertinimo ataskaitų turinys ir išvados, reikalingi VI priedo bendriesiems principams įgyvendinti, pateikiami Komisijos interneto svetainėje http://ec.europa.eu/comm/environment/biocides/index.htm


title: 1989 m. gruodžio 21 d. Tarybos direktyva, iš dalies keičianti Direktyvą 87/402/EEB dėl konstrukcijų, apsaugančių nuo apvirtimo, kurios montuojamos prieš siauros tarpvėžės ratinių žemės ūkio ir miškų ūkio traktorių vairuotojo sėdynę

text:
Svarbus teisinis pranešimas

|

31989L0681

Oficialusis leidinys L 398 , 30/12/1989 p. 0027 - 0028 specialusis leidimas suomių kalba: skyrius 13 tomas 19 p. 0125  specialusis leidimas švedų kalba: skyrius 13 tomas 19 p. 0125

		Tarybos direktyva1989 m. gruodžio 21 d.iš dalies keičianti Direktyvą 87/402/EEB dėl konstrukcijų, apsaugančių nuo apvirtimo, kurios montuojamos prieš siauros tarpvėžės ratinių žemės ūkio ir miškų ūkio traktorių vairuotojo sėdynę(89/681/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100a straipsnį,atsižvelgdama į Komisijos pasiūlymą [1],bendradarbiaudama su Europos Parlamentu [2],atsižvelgdama į Ekonomikos ir socialinių reikalų komiteto nuomonę [3],kadangi reikia patvirtinti priemones, skirtas laipsniškam vidaus rinkos sukūrimui per laikotarpį iki 1992 m. gruodžio 31 d.; kadangi vidaus rinka – tai erdvė be vidaus sienų, kurioje garantuojamas laisvas prekių, asmenų, paslaugų ir kapitalo judėjimas;kadangi Direktyvos 87/402/EEB [4] 12 straipsnyje nurodyta, kad ji turi būti papildyta nuostatomis, kuriomis dinaminio bandymo procedūra išplečiama papildomais smūgio bandymais;kadangi papildomas bandymas jau numatytas statinio bandymo procedūros atveju, būtina numatyti papildomą bandymą, kuris tiksliau atkartotų traktoriaus apsivertimo situaciją, ir dinaminio bandymo procedūrai, kad tos dvi bandymų procedūros galėtų būti laikomos lygiavertėmis ir būtų panaikintas dabartinis disbalansas tarp jų;kadangi parametrų ir skaičiavimų patikimumo prasme praktinių eksperimentų, atliekamų su gale sumontuotomis konstrukcijomis, rezultatai gali būti perkelti tokio paties tipo, tačiau priekyje sumontuotai konstrukcijai,PRIĖMĖ ŠIĄ DIREKTYVĄ:1 straipsnisDirektyva 87/402/EEB iš dalies keičiama taip:1. IV-A priedo 1.6 punktas pakeičiamas taip:"1.6. Papildomi bandymai1.6.1. Jeigu smūgio bandymo metu atsiranda trūkių ir plyšių, kurių nepaisyti negalima, po bandymo, kurio metu atsirado trūkių ir plyšių, nedelsiant turi būti atliktas kitas panašus gniuždymo bandymas, tačiau kritimo aukštis turi būti:H′ =H10,čia "a" – liekamosios deformacijos ir tampriosios deformacijos, išmatuotų smūgio taške, santykis (a = Dl/Dt).Papildoma liekamoji deformacija dėl antro smūgio neturi viršyti 30 % pirmo smūgio sukeltos liekamosios deformacijos.Tam, kad būtų galima atlikti papildomą bandymą, būtina matuoti tampriąją deformaciją visų smūgio bandymų metu.1.6.2. Jeigu gniuždymo bandymo metu atsiranda trūkių ir plyšių, kurių nepaisyti negalima, po bandymo, kurio metu atsirado trūkių ir plyšių, nedelsiant turi būti atliktas kitas panašus gniuždymo bandymas, tačiau jo metu naudojama 1,2 Fv jėga."2. VI priede įrašomas toks naujas punktas:"7.3. Bet kokio papildomo dinaminio bandymo pavadinimas ir rezultatai".2 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip per 12 mėnesių nuo 1990 m. sausio 3 d., įgyvendina šią direktyvą. Jos nedelsdamos apie tai praneša Komisijai.3 straipsnisŠi direktyva skirta valstybėms narėms.Priimta Briuselyje, 1989 m. gruodžio 21 d.Tarybos varduPirmininkėE. Cresson[1] OL C 305, 1988 11 30, p. 7.[2] OL C 120, 1989 5 16, p. 70 irOL C 256, 1989 10 9, p. 76.[3] OL C 102, 1989 4 24, p. 6.[4] OL L 220, 1987 8 8, p. 1.--------------------------------------------------


title: 2005 m. kovo 2 d. Komisijos direktyva 2005/16/EB, iš dalies keičianti Tarybos direktyvos 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje I–V priedus

text:
3.3.2005

               LT

               Europos Sąjungos oficialusis leidinys

               L 57/19

         KOMISIJOS DIREKTYVA 2005/16/EB
   2005 m. kovo 2 d.
   iš dalies keičianti Tarybos direktyvos 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje I–V priedus
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 14 straipsnio antros pastraipos c ir d punktus,
   pasikonsultavusi su suinteresuotomis valstybėmis narėmis,
   kadangi:

               (1)

               Direktyva 2000/29/EB numato tam tikras priemones prieš organizmų, žalingų augalams ir augalinės kilmės produktams, įvežimą į valstybes nares iš kitų valstybių narių ar trečiųjų šalių. Ji taip pat numato tam tikras zonas, kurioms suteikiamas apsaugotų zonų statusas.

               (2)

               Dėl raštvedybos klaidos, atsiradusios 2003 m. Stojimo sutartyje, kai kurios Švedijos provincijos buvo klaidingai pripažįstamos nuo Leptinotarsa decemlineata Say apsaugotomis zonomis ir šią klaidą reikia ištaisyti.

               (3)

               Remiantis Danijos pateikta informacija, ši valstybė narė neturėtų būti pripažįstama nuo runkelių gyslų nekrotinio pageltimo furoviruso apsaugota zona, nes nustatyta, kad šiuo metu šis žalingas organizmas aptinkamas Danijoje.

               (4)

               Remiantis Jungtinės Karalystės pateikta informacija, nustatyta, kad Dendroctonus micans Kugelan paplitęs kai kuriose Jungtinės Karalystės teritorijos dalyse. Todėl tik Šiaurės Airiją reikėtų pripažinti nuo Dendroctonus micans Kugelan apsaugota zona. Be to, Meno salą ir Džersio salą reikėtų pripažinti nuo šio žalingo organizmo apsaugota zona.

               (5)

               Remiantis Estijos pateikta informacija, nustatyta, kad šiuo metu vaismedžių bakterinė degligė Erwinia amylovora (Burr.) Winsl. et al. neaptinkama tos valstybės narės teritorijoje. Todėl Estija gali būti laikinai pripažinta nuo šio organizmo apsaugota zona.

               (6)

               Remiantis Italijos pateikta informacija ir Maisto ir veterinarijos tarnybos misijos, vykusios Italijoje 2004 m. gegužės mėn., metu gauta papildoma informacija, nustatyta, kad citrusinių tristeza virusas dabar aptinkamas šioje valstybėje narėje. Todėl Italijos daugiau nereikėtų pripažinti nuo citrusinių tristeza viruso apsaugota zona.

               (7)

               Išnagrinėjus Šveicarijos teisės aktus, reglamentuojančius augalų apsaugą, nustatyta, kad Tičino kantonas daugiau nepripažįstamas nuo vaismedžių bakterinės degligės Erwinia amylovora (Burr.) Winsl. et al. apsaugota Šveicarijos zona. Importo į Bendriją taisykles reikėtų pataisyti taip, kad būtų panaikintas augalams, kilusiems iš Tičino kantono, taikomas ypatingas režimas.

               (8)

               Dėl raštvedybos klaidos, atsiradusios rengiant Komisijos direktyvą 2004/31/EB (2), ypatingi reikalavimai, taikomi Vitis augalų importui ir judėjimui Kipre, kaip nustatyta Direktyvos 2000/29/EB IV priedo B dalies 21.1 punkte, buvo per klaidą ištrinti. Todėl tą priedą reikėtų atitinkamai iš dalies pakeisti.

               (9)

               Siekiant sustiprinti Bendrijoje naudojamų Medicago sativa L. sėklų ir Bendrijoje sertifikuotų Helianthus annuus L., Lycopersicon lycopersicum (L.) Karsten ex Farw. ir Phaseolus L. sėklų fitosanitarinę apsaugą, tas sėklas pervežant Bendrijoje, išskyrus atvejus, kai jos vežamos valstybės viduje, privalu pateikti augalo pasą.

               (10)

               Todėl atitinkamus Direktyvos 2000/29/EB priedus reikėtų atitinkamai iš dalies pakeisti.

               (11)

               Šioje direktyvoje numatytos priemonės atitinka Augalų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 2000/29/EB I, II, III, IV ir V priedai iš dalies keičiami, atsižvelgiant į tos direktyvos priedo tekstą.
   2 straipsnis
   1.   Valstybės narės priima įstatymus ir kitus teisės aktus, kurie įsigalioję vėliausiai nuo 2005 m. gegužės 14 d., įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios Direktyvos koreliacijos lentelę.
   Jos pradeda taikyti tas nuostatas nuo 2005 m. gegužės 15 d.
   Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinių teisės aktų pagrindinių nuostatų tekstus.
   3 straipsnis
   Ši direktyva įsigalioja trečią dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2005 m. kovo 2 d.

            Komisijos vardu

         Markos KYPRIANOU

            Komisijos narys

      (1)  OL L 169, 2000 7 10, p. 1. Direktyva su paskutiniais pakeitimais, padarytais Komisijos direktyva 2004/102/EB (OL L 309, 2004 10 6, p. 9).

      (2)  OL L 85, 2004 3 23, p. 18.

      PRIEDAS
      Direktyvos 2000/29/EB I, II, III, IV ir V priedai iš dalies keičiami taip:

                  1.

                  I priedo B dalis iš dalies keičiama taip:

                              a)

                              a punkto 3 papunkčio antrasis stulpelis keičiamas taip:
                              „E (Ibiza ir Menorka), IRL, CY, M, P (Azorų salos ir Maderos sala), UK, S (Blekinge, Gotland, Halland, Kalmar, Skåne), FI (Alandų salų, Turku, Uusimaa, Kymi, Häme, Pirkanmaa, Satakunta administraciniai rajonai)“;

                              b)

                              b punkto 1 papunktyje išbraukiama „DK“.

                  2.

                  II priedo B dalis iš dalies keičiama taip:

                              a)

                              a punkto 3 papunkčio trečiasis stulpelis keičiamas taip:
                              „EL, IRL, UK (Šiaurės Airija, Meno sala ir Džersio sala)“;

                              b)

                              b punkto 2 papunkčio trečiame stulpelyje prieš „F (Korsika)“ įrašoma „EE“;

                              c)

                              d punkto 1 papunkčio trečiame stulpelyje išbraukiama „I“.

                  3.

                  III priedo B dalies 1 ir 2 punktų antrame stulpelyje prieš „F (Korsika)“ įrašoma „EE“.

                  4.

                  IV priedo B dalis iš dalies keičiama taip:

                              a)

                              1 punkto trečias stulpelis keičiamas taip:
                              „EL, IRL, UK (Šiaurės Airija, Meno sala ir Džersio sala)“.

                              b)

                              7 punkto trečias stulpelis keičiamas taip:
                              „EL, IRL, UK (Šiaurės Airija, Meno sala ir Džersio sala)“.

                              c)

                              14.1 punkto trečias stulpelis keičiamas taip:
                              „EL, IRL, UK (Šiaurės Airija, Meno sala ir Džersio sala)“.

                              d)

                              20.1 punkto trečiame stulpelyje išbraukiama „DK“.

                              e)

                              20.2 punkto trečiame stulpelyje išbraukiama „DK“.

                              f)

                              21 punktas iš dalies keičiamas taip:

                                          i)

                                          c punkto antrame stulpelyje išbraukiama „Ticino“;

                                          ii)

                                          trečiame stulpelyje prieš „F (Korsika)“ įrašoma „EE“.

                              g)

                              Įterpiamas toks 21.1 punktas:

                                                      „21.1.

                                                         Vitis L. augalai, išskyrus vaisius ir sėklas

                                          Nepažeidžiant III priedo A dalyje 15 punkte nustatyto draudimo, taikomo Vitis L., išskyrus vaisių iš trečiųjų šalių (išskyrus Šveicariją) importui į Bendriją, oficialioje deklaracijoje nurodoma, kad augalai:

                                                      a)

                                                      kilę iš teritorijos, kuri yra žinoma kaip neapimta Daktulosphaira vitifoliae (Fitch);
                                                      ar

                                                      b)

                                                      buvo auginami produkcijos vietoje, kuri oficialių patikrinimų metu buvo įvertinta kaip neapimta Daktulosphaira vitifoliae (Fitch) per pastaruosius dvejus vegetacijos ciklus;
                                                      ar

                                                      c)

                                                      kurie buvo dezinfekuoti ar kitaip apdoroti prieš Daktulosphaira vitifoliae (Fitch).

                                          CY“

                              h)

                              21.3 punktas iš dalies keičiamas:

                                          i)

                                          b punkto antrame stulpelyje išbraukiama „Ticino“;

                                          ii)

                                          trečiame stulpelyje prieš „F (Korsika)“ įrašoma „EE“.

                              i)

                              22 punkto trečiame stulpelyje išbraukiama „DK“.

                              j)

                              23 punkto trečiame stulpelyje išbraukiama „DK“.

                              k)

                              25 punkto trečiame stulpelyje išbraukiama „DK“.

                              l)

                              26 punkto trečiame stulpelyje išbraukiama „DK“.

                              m)

                              27.1 punkto trečiame stulpelyje išbraukiama „DK“.

                              n)

                              27.2 punkto trečiame stulpelyje išbraukiama „DK“.

                              o)

                              30 punkto trečiame stulpelyje išbraukiama „DK“.

                              p)

                              31 punktas iš dalies keičiamas taip:

                                                      „31.

                                                         Citrus L., Fortunella Swingle, Poncirus Raf. augalai ir jų hibridai, kilę iš Ispanijos, Italijos Kipro ir Prancūzijos (išskyrus Korsiką)

                                          Nepažeidžiant IV priedo A dalies II skirsnio 30.1 punkte išvardytiems vaisiams taikytinų reikalavimų, pakuotėje turėtų būti nurodyta, kad

                                                      a)

                                                      vaisiai yra be lapų ir žiedynkočių arba

                                                      b)

                                                      jei vaisiai yra su lapais ir žiedynkočiais, oficialioje deklaracijoje patvirtinama, kad vaisiai sudėti į sandarias, oficialiai užantspauduotas talpyklas, kurios bus užantspauduotos tol, kol šie vaisiai bus vežami apsaugota zona ir kurios paženklintos skiriamuoju ženklu, nurodomu ir pase.

                                          EL, F (Korsika), M, P“

                  5.

                  V priedo A dalis iš dalies keičiama taip:
                  2.4 punkte esantis tekstas pakeičiamas tokiu tekstu:

                              „—

                                 Allium ascalonicum L., Allium cepa L. ir Allium schoenoprasum L., skirtų sodinti, sėklos ir svogūnėliai bei Allium porrum L. augalai, skirti sodinti,

                              —

                                 Medicago sativa L. sėklos,

                              —

                                 Helianthus annuus L., Lycopersicon lycopersicum (L.) Karsten ex Farw. ir Phaseolus L. sertifikuotos sėklos.“


title: 2012 m. lapkričio 26 d. Komisijos direktyva 2012/42/ES, kuria iš dalies keičiama Europos Parlamento ir Tarybos direktyva 98/8/EB į jos I priedą įrašant veikliąją medžiagą vandenilio cianidą  Tekstas svarbus EEE

text:
27.11.2012

               LT

               Europos Sąjungos oficialusis leidinys

               L 327/31

         KOMISIJOS DIREKTYVA 2012/42/ES
   2012 m. lapkričio 26 d.
   kuria iš dalies keičiama Europos Parlamento ir Tarybos direktyva 98/8/EB į jos I priedą įrašant veikliąją medžiagą vandenilio cianidą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
   kadangi:

               (1)

               2007 m. gruodžio 4 d. Komisijos reglamente (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (2) yra nustatytas veikliųjų medžiagų, kurias reikia įvertinti siekiant nuspręsti, ar reikia įrašyti į Direktyvos 98/8/EB I, IA arba IB priedą, sąrašas. Tame sąraše yra vandenilio cianidas;

               (2)

               vadovaujantis Reglamentu (EB) Nr. 1451/2007, pagal Direktyvos 98/8/EB 11 straipsnio 2 dalį buvo įvertinta, ar vandenilio cianidą galima naudoti šių tipų produktams, apibrėžtiems tos direktyvos V priede, gaminti: 8-to tipo (medienos antiseptikams), 14-to tipo (rodenticidams) ir 18-to tipo (insekticidams, akaricidams ir kitų nariuotakojų kontrolės produktams) produktams;

               (3)

               Čekija buvo paskirta ataskaitą rengiančia valstybe nare ir 2008 m. sausio 24 d. Komisijai pateikė tris kompetentingos institucijos ataskaitas kartu su rekomendacijomis, kaip numatyta Reglamento (EB) Nr. 1451/2007 14 straipsnio 4 ir 6 dalyse;

               (4)

               valstybės narės ir Komisija peržiūrėjo kompetentingos institucijos ataskaitas. Vadovaudamasis Reglamento (EB) Nr. 1451/2007 15 straipsnio 4 dalimi, 2012 m. gegužės 25 d. Biocidinių produktų nuolatinis komitetas peržiūros išvadas įtraukė į šias tris vertinimo ataskaitas;

               (5)

               remiantis atliktais vertinimais galima daryti išvadą, kad biocidiniai produktai, kurie naudojami kaip medienos antiseptikai, rodenticidai, insekticidai, akaricidai ir kitų nariuotakojų kontrolės produktai ir kurių sudėtyje yra vandenilio cianido, turėtų atitikti Direktyvos 98/8/EB 5 straipsnio reikalavimus. Todėl vandenilio cianidą galima įrašyti į tos direktyvos I priedą;

               (6)

               Sąjungos lygmeniu buvo įvertinti ne visi galimi naudojimo būdai. Todėl reikėtų reikalauti, kad valstybės narės įvertintų tuos naudojimo būdus arba poveikio scenarijus ir žmonėms bei aplinkos komponentams keliamą riziką, į kuriuos reikiamai neatsižvelgta Sąjungos lygmens rizikos analizėje, ir išduodamos produkto autorizacijos liudijimus užtikrintų, kad siekiant nustatytą riziką sumažinti iki priimtino lygio būtų imtasi reikiamų priemonių arba būtų nustatytos specialios sąlygos;

               (7)

               atsižvelgiant į tai, kad veiklioji medžiaga yra labai toksiška ir degi, ir į vertinimo metu padarytas prielaidas, tikslinga reikalauti, kad produktus būtų galima naudoti tik profesionaliems naudotojams, kurie yra tinkamai apmokyti juos naudoti, ir kad operatoriams ir pašaliniams asmenims būtų nustatyta saugaus darbo atliekant fumigaciją ir vėdinimą tvarka, įskaitant tokius reikalavimus: produktai naudojami su tinkamomis asmens saugos priemonėmis, įskaitant, kai tikslinga, autonominius kvėpavimo aparatus ir dujoms nepralaidžią aprangą; operatoriams ir pašaliniams asmenims draudžiama patekti į fumiguojamas patalpas, kol jos nebus išvėdintos tiek, kad medžiagos koncentracija ore bus saugaus lygio; kad medžiagos poveikis operatoriams ir pašaliniams asmenims vėdinimo metu ir po jo neviršytų saugių ribų, nustatoma kontroliuojama draudžiamoji zona; visas maistas ir visi porėti daiktai, į kuriuos galėtų įsigerti veikliosios medžiagos, išskyrus medieną, kurią ketinama apdoroti, prieš pradedant fumigaciją pašalinami iš fumiguojamų patalpų arba tinkamomis priemonėmis apsaugomi, kad neįsigertų veikliosios medžiagos, o fumiguojamos patalpos apsaugomos nuo atsitiktinio užsiliepsnojimo;

               (8)

               šios direktyvos nuostatos turėtų būti vienu metu taikomos visose valstybėse narėse ir taip būtų užtikrinama, kad 8-to, 14-to ir 18-to tipo biocidiniams produktams, kurių sudėtyje yra veikliosios medžiagos vandenilio cianido, būtų sudarytos vienodos rinkos sąlygos ir kad biocidinių produktų rinka veiktų tinkamai;

               (9)

               veiklioji medžiaga turėtų būti įrašyta į Direktyvos 98/8/EB I priedą praėjus tinkamam laikotarpiui, per kurį valstybės narės ir suinteresuotosios šalys galėtų pasirengti laikytis naujų dėl medžiagos įrašymo atsiradusių reikalavimų ir kuris leistų dokumentus parengusiems pareiškėjams pasinaudoti visu 10 metų duomenų apsaugos laikotarpiu, pagal Direktyvos 98/8/EB 12 straipsnio 1 dalies c punkto ii papunktį prasidedančiu medžiagos įrašymo dieną;

               (10)

               įrašius veikliąją medžiagą, valstybėms narėms turėtų būti nustatytas tinkamas laikotarpis Direktyvos 98/8/EB 16 straipsnio 3 daliai įgyvendinti;

               (11)

               todėl Direktyva 98/8/EB turėtų būti atitinkamai iš dalies pakeista;

               (12)

               pagal 2011 m. rugsėjo 28 d. Bendrą valstybių narių ir Komisijos politinį pareiškimą dėl aiškinamųjų dokumentų (3) valstybės narės pagrįstais atvejais įsipareigojo prie pranešimų apie perkėlimo į nacionalinę teisę priemones pridėti vieną ar daugiau dokumentų, kuriuose paaiškinamos direktyvos sudėtinių dalių ir nacionalinių perkėlimo į nacionalinę teisę priemonių atitinkamų dalių sąsajos;

               (13)

               šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip iki 2013 m. rugsėjo 30 d. priima ir paskelbia įstatymus ir kitus teisės aktus, kuriais užtikrinama atitiktis šiai direktyvai.
   Tas nuostatas jos taiko nuo 2014 m. spalio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2012 m. lapkričio 26 d.

            Komisijos vardu

            Pirmininkas

         José Manuel BARROSO

      (1)  OL L 123, 1998 4 24, p. 1.

      (2)  OL L 325, 2007 12 11, p. 3.

      (3)  OL C 369, 2011 12 17, p. 14.

      PRIEDAS
      Direktyvos 98/8/EB I priedas papildomas šiuo įrašu:

                     Nr.

                     Bendrinis pavadinimas

                     IUPAC pavadinimas
                     identifikavimo numeriai

                     Minimali veikliosios medžiagos koncentracija į rinką pateikiamame biocidiniame produkte

                     Įtraukimo data

                     Atitikties 16 straipsnio 3 dalies nuostatoms terminas (išskyrus produktus, kuriuose yra daugiau negu viena veiklioji medžiaga; tokiems produktams atitikties 16 straipsnio 3 dalies nuostatoms terminas yra data, nurodyta paskutiniame sprendime dėl juose esančių veikliųjų medžiagų įtraukimo)

                     Įtraukimo galiojimo pabaiga

                     Produkto tipas

                     Specialiosios nuostatos (1)

                     „60

                     vandenilio cianidas

                     vandenilio cianidas
                     EB Nr. 200-821-6
                     CAS Nr: 74-90-8

                     976 g/kg

                     2014 m. spalio 1 d.

                     2016 m. rugsėjo 30 d.

                     2024 m. rugsėjo 30 d.

                     8, 14 ir 18

                     Pagal 5 straipsnį ir VI priedą vertindamos produkto autorizacijos liudijimo paraiškas, valstybės narės įvertina naudojimo būdus arba poveikio scenarijus ir žmonių populiacijoms bei aplinkos komponentams kylančią riziką, kurie nebuvo tinkamai įvertinti atliekant Europos Sąjungos lygmens rizikos vertinimą, jeigu to reikia konkretaus produkto atveju.
                     Valstybės narės užtikrina, kad produktų, kurie skirti naudoti kaip fumigantai, autorizacijos liudijimai būtų išduodami tik jei laikomasi šių sąlygų:

                                 1)

                                 produktai teikiami tik tinkamos kvalifikacijos specialistams ir tik jie gali juos naudoti;

                                 2)

                                 operatoriams ir pašaliniams asmenims nustatoma saugaus darbo atliekant fumigaciją ir vėdinimą tvarka;

                                 3)

                                 produktai naudojami su tinkamomis asmens saugos priemonėmis, įskaitant, kai tikslinga, autonominius kvėpavimo aparatus ir dujoms nepralaidžią aprangą;

                                 4)

                                 operatoriams ir pašaliniams asmenims draudžiama patekti į fumiguojamas patalpas, kol jos nebus išvėdintos tiek, kad medžiagos koncentracija ore bus saugaus lygio;

                                 5)

                                 kad medžiagos poveikis operatoriams ir pašaliniams asmenims vėdinimo metu ir po jo neviršytų saugių ribų, nustatoma kontroliuojama draudžiamoji zona;

                                 6)

                                 visas maistas ir visi porėti daiktai, į kuriuos galėtų įsigerti veikliosios medžiagos, išskyrus medieną, kurią ketinama apdoroti, prieš pradedant fumigaciją pašalinami iš fumiguojamų patalpų arba tinkamomis priemonėmis apsaugomi, kad neįsigertų veikliosios medžiagos, o fumiguojamos patalpos apsaugomos nuo atsitiktinio užsiliepsnojimo.“

         (1)  Vertinimo ataskaitų turinys ir išvados, reikalingi VI priedo bendriesiems principams įgyvendinti, pateikiami Komisijos interneto svetainėje http://ec.europa.eu/comm/environment/biocides/index.htm.


title: 1989 m. rugsėjo 6 d. Komisijos direktyva, iš dalies keičianti Tarybos direktyvos 82/471/EEB dėl tam tikrų produktų, naudojamų gyvūnams šerti, priedą

text:
Svarbus teisinis pranešimas

|

31989L0520

Oficialusis leidinys L 270 , 19/09/1989 p. 0013 - 0014 specialusis leidimas suomių kalba: skyrius 3 tomas 30 p. 0135  specialusis leidimas švedų kalba: skyrius 3 tomas 30 p. 0135

		Komisijos direktyva1989 m. rugsėjo 6 d.iš dalies keičianti Tarybos direktyvos 82/471/EEB dėl tam tikrų produktų, naudojamų gyvūnams šerti, priedą(89/520/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1982 m. birželio 30 d. Tarybos direktyvą 82/471/EEB dėl tam tikrų produktų, naudojamų gyvūnams šerti [1], su paskutiniais pakeitimais, padarytais Komisijos direktyva 88/485/EEB [2], ypač į jos 6 straipsnį,kadangi Direktyvoje 82/471/EEB yra numatyta priedo turinį nuolatos derinti prie mokslo ir technikos žinių pažangos;kadangi ištyrus naują aminorūgščių grupei priklausantį produktą nustatyta, kad šis produktas atitinka Direktyvos 82/471/EEB reikalavimus; kadangi dėl tos priežasties šį produktą turėtų būti leidžiama tam tikromis sąlygomis naudoti gyvūnams šerti;kadangi buvo pripažinta, kad būtina keisti priede nustatytas "Aminorūgščių hidroksianalogų" sudėties charakteristikas ir specialiąsias nuostatas;kadangi šioje direktyvoje numatytos priemonės atitinka Pašarų nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 82/471/EEB priedas iš dalies keičiamas taip, kaip nurodyta šios direktyvos priede.2 straipsnis1. Valstybės narės ne vėliau kaip iki 1990 m. gruodžio 31 d. priima įstatymus ir kitus teisės aktus, kurie įgyvendina šią direktyvą. Apie tai jos nedelsdamos praneša Komisijai.Pagal pirmąją pastraipą priimtose nuostatose daroma tiksli nuoroda į šią direktyvą.Apie tai jos nedelsdamos praneša Komisijai.3 straipsnisŠi direktyva skirta valstybėms narėms.Priimta Briuselyje, 1989 m. rugsėjo 6 d.Komisijos varduRay Mac SharryKomisijos narys[1] OL L 213, 1982 7 21, p. 8.[2] OL L 239, 1988 8 30, p. 36.--------------------------------------------------PRIEDAS1. Į 3.1 grupę "Metioninas" įtraukiamas šis produktas:"1 | 2 | 3 | 4 | 5 | 6 | 7 |Produktų grupės pavadinimas | Produkto pavadinimas | Maistinės sudedamosios dalies žymėjimas arba mikroorganizmo identiškumo duomenys | Kultūros substratas (jo specifikacijos, jei yra) | Produkto sudėtis | Gyvūnų rūšys | Specialiosios nuostatos || 3.1.4. Koncentruotas natrioDL-metionato tirpalas, techniškai grynas | CH3S(CH2)2-CH(NH2)-COO)Na | – | DL- metionino: ne mažiau kaip 40,0 % Natrio: ne daugiau kaip 6,2 % | Visos gyvūnų rūšys | Nuorodos, daromos etiketėje arba ant produkto pakuotės: pavadinimas "koncentruotas natrio DL-metionato tirpalas",DL-metionino kiekis,drėgmės kiekis" |2. 4 punktas "aminorūgščių hidroksianalogai" pakeičiamas taip:"1 | 2 | 3 | 4 | 5 | 6 | 7 |Produktų grupės pavadinimas | Produkto pavadinimas | Maistinės sudedamosios dalies žymėjimas arba mikroorganizmo identiškumo duomenys | Kultūros substratas (jo specifikacijos, jei yra) | Produkto sudėtis | Gyvūnų rūšys | Specialiosios nuostatos |4.Aminorūgščių hidroksianalogai | | | | | | |4.1.Metionino hidroksi analogas ir jo druskos | | | | | | || 4.1.1.DL-2-hidroksi-4-metil merkaptosviesto rūgštis | CH3-S-(CH2)2-CH(OH)-COOH | – | Suminis rūgščių kiekis: ne mažesnis kaip 85 % Monomerinės rūgšties: ne mažesnis kaip 65 % | Visos gyvūnų rūšys, išskyrus atrajojančiuosius | Nuorodos, daromos produkto etiketėje arba ant pakuotės: pavadinimas (2 stulpelis),monomerinės rūgšties ir suminis rūgščių kiekis, jei tai 4.1.1, ir monomerinės rūgšties kiekis, jei tai 4.1.2,drėgmės kiekis,gyvūnų rūšis arba kategorijaNuorodos, daromos kombinuotųjų pašarų etiketėje arba ant pakuotės: pavadinimas (2 stulpelis),monomerinės rūgšties ir suminis rūgščių kiekis, jei tai 4.1.1, ir monomerinės rūgšties kiekis, jei tai 4.1.2,produkto kiekis pašare || 4.1.2.DL-2-hidroksi-4-metil merkaptosviesto rūgšties kalcio druska | [CH3-S-(CH2)2-CH(OH)-COO]2Ca | – | Monomerinės rūgšties: ne maesnis kaip 83 % Kalcio: ne mažesnis kaip 12 %" | |--------------------------------------------------


title: 2009 m. spalio 21 d. Europos Parlamento ir Tarybos direktyva 2009/123/EB, iš dalies keičianti Direktyvą 2005/35/EB dėl taršos iš laivų ir sankcijų už pažeidimus įvedimo (Tekstas svarbus EEE)

text:
27.10.2009

               LT

               Europos Sąjungos oficialusis leidinys

               L 280/52

      EUROPOS PARLAMENTO IR TARYBOS DIREKTYVA 2009/123/EB
   2009 m. spalio 21 d.
   iš dalies keičianti Direktyvą 2005/35/EB dėl taršos iš laivų ir sankcijų už pažeidimus įvedimo
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 80 straipsnio 2 dalį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   pasikonsultavę su Regionų komitetu,
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               Direktyva 2005/35/EB (3) ir šia direktyva siekiama suderinti su tarša iš laivų susijusių pažeidimų, kuriuos padarė fiziniai arba juridiniai asmenys, sąvokos apibrėžtį, šių asmenų atsakomybės apimtį ir sankcijų, kurios fiziniams asmenims gali būti skiriamos už tokias nusikalstamas veikas, baudžiamąjį pobūdį.

               (2)

               2007 m. spalio 23 d. Europos Bendrijų Teisingumo Teismas panaikino (4)2005 m. liepos 12 d. Tarybos pamatinį sprendimą 2005/667/TVR dėl baudžiamosios teisės sistemos stiprinimo, įgyvendinant teršimui iš laivų taikomą teisę (5), kuriuo Direktyva 2005/35/EB buvo papildyta baudžiamosios teisės priemonėmis. Šia direktyva turėtų būti užpildyta priėmus teismo sprendimą atsiradusi teisės spraga.

               (3)

               Baudžiamosios sankcijos, kuriomis išreiškiamas kitoks visuomenės nepritarimas nei administracinių sankcijų atveju, užtikrina, kad bus geriau laikomasi galiojančių teisės aktų, skirtų kovoti su tarša iš laivų, ir jos turėtų būti pakankamai griežtos, kad atgrasytų visus potencialius teršėjus nuo bet kokio šių teisės aktų pažeidimo.

               (4)

               Siekiant, kad būtų pagerinta saugi laivyba ir užkirstas kelias laivų sukeliamai taršai, ES lygiu jau priimtas suderintų teisės aktų rinkinys. Šie teisės aktai skirti laivo vėliavos valstybėms, laivų savininkams ir frachtuotojams, klasifikacinėms bendrovėms, uosto ir pakrantės valstybėms. Minėtus teisės aktus papildančią esamą sankcijų už bet kokius neteisėtus teršalų išmetimus iš laivų sistemą būtina dar labiau stiprinti įvedant baudžiamąsias sankcijas.

               (5)

               Bendros baudžiamųjų sankcijų taisyklės leidžia valstybėse narėse bei tarp jų taikyti veiksmingesnius tyrimo ir bendradarbiavimo metodus.

               (6)

               Valstybės narės taip pat turėtų taikyti veiksmingas, proporcingas ir atgrasančias sankcijas visoje Bendrijoje ir juridiniams asmenims, nes dažnai taršos iš laivų pažeidimai padaromi dėl juridinių asmenų interesų arba jų naudai.

               (7)

               Taikant Direktyvą 2005/35/EB turėtų būti taikomos tik šioje direktyvoje nustatytos išimtys. Todėl ta direktyva turėtų būti taikoma ir tam tikrų kategorijų fiziniams ir juridiniams asmenims, pavyzdžiui, krovininių laivų savininkams ar klasifikacinėms bendrovėms.

               (8)

               Pagal šią direktyvą valstybės narės turėtų būti įpareigotos nacionalinės teisės aktuose numatyti baudžiamąsias sankcijas už tokių teršalų išmetimą, kuriam taikoma ši direktyva. Ši direktyva neturėtų nustatyti pareigų, susijusių su tokių sankcijų ar kitos prieinamos teisėsaugos sistemos taikymu konkretiems atvejams.

               (9)

               Pagal šią direktyvą neteisėtas teršalų išmetimas iš laivų turėtų būti laikomas nusikalstama veika, jei tai buvo padaryta tyčia, dėl nusikalstamo pasitikėjimo ar nusikalstamo nerūpestingumo, ir jei dėl to pablogėja vandens kokybė. Ne tokie sunkūs neteisėto teršalų išmetimo iš laivų atvejai, kai vandens kokybė nepablogėja, neturi būti laikomi nusikalstamomis veikomis. Pagal šią direktyvą toks teršalų išmetimas turėtų būti laikomas nedidelio teršalų kiekio išmetimu.

               (10)

               Atsižvelgus į poreikį užtikrinti aukštą saugos ir aplinkos apsaugos lygį jūrų transporto sektoriuje bei siekiant užtikrinti principo, pagal kurį teršėjas atlygina aplinkai sukeltą žalą, veiksmingumą, pakartotiniai nedidelio teršalų kiekio išmetimai, kurie ne kiekvienas atskirai, bet bendrai pablogina vandens kokybę, turėtų būti laikomi nusikalstama veika.

               (11)

               Ši direktyva nedaro įtakos kitoms atsakomybės sistemoms už teršimu iš laivų padarytą žalą pagal Bendrijos, nacionalinę arba tarptautinę teisę.

               (12)

               Jurisdikcija tokių nusikalstamų veikų atžvilgiu turėtų būti nustatoma vadovaujantis valstybių narių nacionaline teise ir atsižvelgiant į jų įsipareigojimus pagal tarptautinę teisę.

               (13)

               Valstybės narės turėtų pateikti Komisijai informaciją apie šios direktyvos įgyvendinimą, kad Komisija galėtų įvertinti jos poveikį.

               (14)

               Kadangi šios direktyvos tikslų valstybės narės pavieniui negali deramai pasiekti, ir kadangi dėl tarptautinio žalos, kurią gali sukelti atitinkamas elgesys, pobūdžio bei dėl siūlomo veiksmo masto ir poveikio to tikslo būtų geriau siekti Bendrijos lygiu, pagal Sutarties 5 straipsnyje nustatytą subsidiarumo principą Bendrija gali patvirtinti priemones. Pagal tame straipsnyje nustatytą proporcingumo principą šia direktyva neviršijama to, kas būtina nurodytiems tikslams pasiekti.

               (15)

               Šioje direktyvoje laikomasi pagrindinių teisių ir ji atitinka Europos Sąjungos sutarties 6 straipsniu pripažintus principus, patvirtintus Europos Sąjungos pagrindinių teisių chartijoje.

               (16)

               Pagal Tarpinstitucinio susitarimo dėl geresnės teisės aktų leidybos (6) 34 punktą valstybės narės dėl savo ir Bendrijos interesų raginamos parengti lenteles, kurios turėtų kuo geriau atspindėti šios direktyvos ir jos perkėlimo į nacionalinę teisę priemonių atitiktį, bei viešai jas paskelbti.

               (17)

               Todėl Direktyva 2005/35/EB turėtų būti atitinkamai iš dalies pakeista,

         PRIĖMĖ ŠIĄ DIREKTYVĄ:
   1 straipsnis
   Direktyvos 2005/35/EB pakeitimai
   Direktyva 2005/35/EB iš dalies keičiama taip:

               1)

               pavadinimas pakeičiamas taip:

               2)

               1 straipsnio 1 dalis pakeičiama taip:
               „1.   Šios direktyvos tikslas – įtraukti į Bendrijos teisę tarptautinius standartus taršos iš laivų srityje ir užtikrinti, kad už teršalų išmetimus atsakingiems asmenims būtų taikomos atitinkamos sankcijos, įskaitant baudžiamąsias, siekiant pagerinti saugumą jūroje ir sustiprinti jūros aplinkos apsaugą nuo taršos iš laivų.“;

               3)

               2 straipsnis papildomas šiuo punktu:

                           „5.

                           „Juridinis asmuo“ – tokį statusą pagal taikytiną nacionalinę teisę turintis juridinis asmuo, išskyrus valstybes, pagal valstybės suteiktus įgaliojimus veikiančias viešosios valdžios institucijas ir viešąsias tarptautines organizacijas.“;

               4)

               4 ir 5 straipsniai pakeičiami taip:
               „4 straipsnis
               Pažeidimai
               1.   Valstybės narės užtikrina, kad teršalų išmetimas iš laivų, įskaitant nedidelius teršalų kiekio išmetimų atvejus, bet kurioje iš 3 straipsnio 1 dalyje nurodytų teritorijų būtų laikomas pažeidimu, jei tai padaroma tyčia, dėl nusikalstamo pasitikėjimo ar nusikalstamo nerūpestingumo.
               2.   Kiekviena valstybė narė imasi būtinų priemonių užtikrinti, kad visi fiziniai ar juridiniai asmenys, padarę pažeidimą kaip apibrėžta 1 dalyje, galėtų būti patraukti atsakomybėn.
               5 straipsnis
               Išimtys
               1.   Teršalų išmetimas bet kurioje iš 3 straipsnio 1 dalyje nurodytų teritorijų nelaikomas pažeidimu, jei juo įvykdomos Marpol 73/78 I priedo 15, 34, 4.1 ar 4.3 taisyklėse arba II priedo 13, 3.1.1 ar 3.1.3 taisyklėse nustatytos sąlygos.
               2.   Teršalų išmetimas 3 straipsnio 1 dalies c, d ir e punktuose nurodytose teritorijose nelaikomas savininko, kapitono ar įgulos padarytu pažeidimu, jei juo įvykdomos Marpol 73/78 I priedo 4.2 taisyklėje arba II priedo 3.1.2 taisyklėje nustatytos sąlygos.“;

               5)

               po 5 straipsnio įterpiami šie straipsniai:
               „5a straipsnis
               Nusikalstamos veikos
               1.   Valstybės narės užtikrina, kad 4 ir 5 straipsniuose apibrėžti pažeidimai būtų laikomi nusikalstamomis veikomis.
               2.   1 dalis netaikoma nedidelio teršalų kiekio išmetimams, kai dėl padarytos veikos nepablogėja vandens kokybė.
               3.   Pakartotiniai nedidelio teršalų kiekio išmetimai, kurie ne kiekvienas atskirai, bet bendrai pablogina vandens kokybę, laikomi nusikalstama veika, jei tai padaroma tyčia, dėl nusikalstamo pasitikėjimo ar nusikalstamo nerūpestingumo.
               5b straipsnis
               Kurstymas, padėjimas ir bendrininkavimas
               Valstybės narės užtikrina, kad už kurstymą įvykdyti 5a straipsnio 1 ir 3 dalyse nurodytą tyčinį pažeidimą arba padėjimą ir bendrininkavimą jį įvykdant būtų baudžiama kaip už nusikalstamą veiką.“;

               6)

               8 straipsnis pakeičiamas taip:
               „8 straipsnis
               Sankcijos
               Kiekviena valstybė narė imasi būtinų priemonių užtikrinti, kad už 4 ir 5 straipsniuose apibrėžtus pažeidimus būtų taikomos veiksmingos, proporcingos ir atgrasančios sankcijos.“;

               7)

               po 8 straipsnio įterpiami šie straipsniai:
               „8a straipsnis
               Sankcijos fiziniams asmenims
               Kiekviena valstybė narė imasi būtinų priemonių užtikrinti, kad už 5a straipsnio 1 ir 3 dalyse bei 5b straipsnyje nurodytas veikas būtų taikomos veiksmingos, proporcingos ir atgrasančios baudžiamosios sankcijos.
               8b straipsnis
               Juridinių asmenų atsakomybė
               1.   Kiekviena valstybė narė imasi būtinų priemonių užtikrinti, kad juridiniai asmenys galėtų būti patraukti atsakomybėn už 5a straipsnio 1 ir 3 dalyse bei 5b straipsnyje nurodytas nusikalstamas veikas, kurias jų naudai padarė individualiai ar kaip juridinio asmens organo narys veikęs asmuo, užimantis šio juridinio asmens struktūroje vadovaujančias pareigas, remiantis tuo, kad jis:

                           a)

                           turi įgaliojimus atstovauti juridinį asmenį;

                           b)

                           turi teisę priimti sprendimus juridinio asmens vardu; arba

                           c)

                           turi teisę vykdyti to juridinio asmens kontrolę.

                     2.   Be to, kiekviena valstybė narė užtikrina, kad juridinį asmenį būtų galima patraukti atsakomybėn tais atvejais, kai dėl nepakankamos 1 dalyje nurodyto fizinio asmens vykdomos priežiūros ar kontrolės jam pavaldžiam fiziniam asmeniui buvo sudarytos sąlygos padaryti šio juridinio asmens naudai 5a straipsnio 1 ir 3 dalyse bei 5b straipsnyje nurodytą nusikalstamą veiką.
               3.   Juridinio asmens atsakomybė pagal 1 ir 2 dalis neužkerta kelio fizinių asmenų, dalyvavusių vykdant, kurstant arba padedant įvykdyti 5a straipsnio 1 ir 3 dalyse bei 5b straipsnyje nurodytas nusikalstamas veikas, baudžiamajam persekiojimui.
               8c straipsnis
               Juridiniams asmenims taikomos sankcijos
               Kiekviena valstybė narė imasi būtinų priemonių užtikrinti, kad pagal 8b straipsnį atsakomybėn patrauktam juridiniam asmeniui būtų taikomos veiksmingos, proporcingos ir atgrasančios sankcijos.“

         2 straipsnis
   Perkėlimas
   Valstybės narės priima įstatymus ir kitus teisės aktus, būtinus šiai direktyvai įgyvendinti, ne vėliau kaip 2010 m. lapkričio 16 d. Valstybės narės nedelsdamos pateikia Komisijai tų priemonių tekstus.
   Valstybės narės, priimdamos tas priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   Įsigaliojimas
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Adresatai
   Ši direktyva skirta valstybėms narėms.

      Priimta Strasbūre 2009 m. spalio 21 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkė

         C. MALMSTRÖM

      (1)  OL C 77, 2009 3 31, p. 69.

      (2)  2009 m. gegužės 5 d. Europos Parlamento nuomonė (dar nepaskelbta Oficialiajame leidinyje) ir 2009 m. rugsėjo 14 d. Tarybos sprendimas.

      (3)  OL L 255, 2005 9 30, p. 11.

      (4)  Byla C-440/05 Komisija prieš Tarybą, 2007 m. Rink., p. I-9097.

      (5)  OL L 255, 2005 9 30, p. 164.

      (6)  OL C 321, 2003 12 31, p. 1.


title: 2012 m. lapkričio 26 d. Komisijos direktyva 2012/40/ES, kuria pataisomas Europos Parlamento ir Tarybos direktyvos 98/8/EB dėl biocidinių produktų pateikimo į rinką I priedas  Tekstas svarbus EEE

text:
27.11.2012

               LT

               Europos Sąjungos oficialusis leidinys

               L 327/26

         KOMISIJOS DIREKTYVA 2012/40/ES
   2012 m. lapkričio 26 d.
   kuria pataisomas Europos Parlamento ir Tarybos direktyvos 98/8/EB dėl biocidinių produktų pateikimo į rinką I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
   kadangi:

               (1)

               2009 m. liepos 31 d. Komisijos direktyvoje 2009/91/EB, iš dalies keičiančioje Europos Parlamento ir Tarybos direktyvą 98/8/EB į jos I priedą įtraukiant veikliąją medžiagą dinatrio tetraboratą (2), dinatrio tetraboratui priskiriami trys CAS numeriai – po vieną trims skirtingiems šios medžiagos pavidalams. CAS numeriai suteikti remiantis 2006 m. liepos 7 d. ataskaita, kurią Komisijai pateikė Nyderlandai, o 2009 m. vasario 20 d. patvirtino Biocidinių produktų nuolatinis komitetas;

               (2)

               Nyderlandai pranešė Komisijai, kad pradinėje ataskaitoje pateiktas pentahidrato pavidalo numeris buvo neteisingas, ir pateikė Komisijai pataisytą ataskaitą, pagal kurią teisingas šio pavidalo medžiagos CAS numeris yra 12179-04-3. Pataisytą ataskaitą 2012 m. gegužės 25 d. patvirtino Biocidinių produktų nuolatinis komitetas;

               (3)

               todėl Direktyvos 98/8/EB I priedą reikėtų atitinkamai pataisyti;

               (4)

               šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip iki 2013 m. kovo 31 d. priima įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2012 m. lapkričio 26 d.

            Komisijos vardu

            Pirmininkas

         José Manuel BARROSO

      (1)  OL L 123, 1998 4 24, p. 1.

      (2)  OL L 201, 2009 8 1, p. 39.

      PRIEDAS
      Direktyvos 98/8/EB I priedo 24-to įrašo trečiasis stulpelis pakeičiamas taip:
      IUPAC pavadinimas
      Identifikavimo numeriai

         „dinatrio tetraboratas
         EB Nr. 215-540-4
         CAS Nr. (bevandenis): 1330-43-4
         CAS Nr. (pentahidratas): 12179-04-3
         CAS Nr. (dekahidratas): 1303-96-4“